REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/315-16

20. decembar 2016. godine

B e o g r a d

ZAPISNIK

15. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 20. DECEMBRA 2016. GODINE

Sednica je počela u 9,30 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Radmilo Kostić, Olivera Pešić, Žika Gojković, Momo Čolaković i Vojislav Vujić.

Sednici su prisustvovali zamenici članova Odbora: Zoran Bojanić (zamenik Nikole Jolovića), Snežana R. Petrović (zamenik Gorana Kovačevića). Srbislav Filipović (zamenik Žike Gojkovića) i Đorđe Milićević (zamenik Dušana Bajatovića).

Sednici nisu prisustvovali članovi Odbora: Zoran Krasić, Milorad Mirčić, Saša Radulović, Goran Ćirić, i Milorad Mijatović, niti njihovi zamenici.

Članovi Odbora Veroljub Arsić i Žika Gojković su pristupili sednici u toku razmatranja prve tačke dnevnog reda.

Na predlog predsednika Odbor je, jednoglasno, utvrdio sledeći

D n e v n i r e d:

1. Povlačenje Predloga odluke o izboru člana Saveta guvernera Narodne banke Srbije, sa predlogom da se, u skladu sa članom 168.stav 3. Poslovnika Narodne skupštine, uvrsti u dnevni red Šeste sednice Drugog redovnog zasedanja Narodne skupštine Republike Srbije u 2016. godini, koja je u toku;
2. Podnošenje Predloga odluke o izboru člana Saveta guvernera Narodne banke Srbije, sa predlogom da se, u skladu sa članom 167. Poslovnika Narodne skupštine, razmatra po hitnom postupku;
3. R a z n o.

Pre prelaska na rad po dnevnom redu Odbor je jednoglasno usvojio zapisnik sa 14. sednice Odbora.

**Prva tačka dnevnog reda**: **Povlačenje Predloga odluke o izboru člana Saveta guvernera Narodne banke Srbije, sa predlogom da se, u skladu sa članom 168.stav 3. Poslovnika Narodne skupštine, uvrsti u dnevni red Šeste sednice Drugog redovnog zasedanja Narodne skupštine Republike Srbije u 2016. godini, koja je u toku**

Na 14. sednici Odbora, održanoj 16. decembra 2016. godine, Odbor je utvrdio Predlog odluke o izboru Stojana Stamenkovića za člana Saveta guvernera NBS i odlučio da Predlog odluke uputi Narodnoj skupštini sa predlogom da se, u skladu sa članom 168. stav 3. Poslovnika NS, uvrsti u dnevni red Šeste sednice Drugog redovnog zasedanja, koja je u toku.

Odbor je, imajući u vidu dinamiku rada Šeste sednice Drugog redovnog zasedanja Narodne skupštine, na ovoj sednici odlučio da povuče Predlog odluke o izboru člana Saveta guvernera Narodne banke Srbije, sa predlogom da se, na osnovu člana 168. stav 3. Poslovnika Narodne skupštine, uvrsti u dnevni red Šeste sednice Drugog redovnog zasedanja Narodne skupštine (03 Broj 02-3421/16, od 16. decembra 2016. godine).

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**Druga tačka dnevnog reda: Podnošenje Predloga odluke o izboru člana Saveta guvernera Narodne banke Srbije, sa predlogom da se, u skladu sa članom 167. Poslovnika Narodne skupštine, razmatra po hitnom postupku**

Odbor za finansije, republički budžet i kontrolu trošenja javnih sredstava je, na 14. sednici održanoj 16. decembra 2016. godine, utvrdio Predlog odluke o izboru člana Saveta guvernera Narodne banke Srbije, na osnovu člana 22. stav 1. Zakona o Narodnoj banci Srbije („Službeni glasnik RS“, br. 72/03, 55/04, 85/05 - dr. zakon, 44/10, 76/12, 106/12, 14/15, 40/15 - US), člana 55. i člana 203. st. 2. i 3. Poslovnika Narodne skupštine („Službeni glasnik RS“, broj 20/12 – prečišćen tekst).

Odbor je, na ovoj sednici, odlučio da Predlog odluke o izboru člana Saveta guvernera Narodne banke Srbije uputi Narodnoj skupštini sa predlogom da se razmatra po hitnom postupku, u skladu sa članom 167. Poslovnika Narodne skupštine.

Za predstavnika Odbora na sednici Narodne skupštine određena je dr Aleksandra Tomić, predsednik Odbora.

**Treća tačka dnevnog reda: Razno**

U okviru ove tačke dnevnog reda , predsednik Odbora dr Aleksandra Tomić je informisala prisutne članove Odbora da je Vlada dostavila Narodnoj skupštini**,** pod oznakom „Poverljivo“, Zaključak kojim se odobrava Ministarstvu odbrane da sprovede postupke javnih nabavki iz oblasti odbrane i bezbednosti u skladu sa Planom javnih nabavki u oblasti odbrane i bezbednosti za 2016. godinu (Zaključak Vlade od 8. decembra 2016. godine).

Ukoliko je neko od članova Odbora zainterosovan da se upozna sa ovim materijalom, to može da učini u Zgradi NS, Kralja Milana 14, soba 139, kod savetnika generalnog sekretara – rukovaoca tajnim podacima.

Sednica Odbora je zaključena u 9,35 časova.

Sednica je tonski snimana.

SEKRETAR PREDSEDNIK

Ljiljana Miletić Živković dr Aleksandra Tomić